open-index/open-wikipedia-markdown huggingface dataset:
Gévrise Émane

**Gévrise Émane** (s. 27. heinäkuuta 1982 Yaoundé, Kamerun) on ranskalainen judoka.

Émane voitti maailmanmestaruuden 70&nbsp;kg:n painoluokassa Rio de Janeirossa 2007 kukistettuaan loppuottelussa Yhdysvaltojen Ronda Rouseyn pistevoitolla. Toisen maailmanmestaruutensa hän saavutti 63&nbsp;kg:n sarjassa Istanbulissa 2011 voitettuaan loppuottelussa Japanin Yoshie Uenon. Hän voitti maailmanmestaruuden 70-kiloisissa jälleen Astanassa 2015 kukistettuaan loppuottelussa espanjalaisen María Bernabéun. Hän on saanut lisäksi MM-hopeaa 70-kiloisissa Kairossa 2005 ja MM-pronssia 63&nbsp;kg:n painoluokassa Rio de Janeirossa 2013. Lontoon olympialaisissa 2012 Émane voitti pronssia.

Émane on voittanut Euroopan-mestaruuden 70&nbsp;kg:n painoluokassa Tampereella 2006, Belgradissa 2007 ja Kazanissa 2016 sekä 63-kiloisissa Istanbulissa 2011 ja Tšeljabinskissa 2012. Hän on saanut lisäksi EM-pronssia 70&nbsp;kg:n sarjassa Lissabonissa 2008. 

Émane on voittanut joukkuekilpailun maailmanmestaruuden 2006 ja saanut MM-pronssia 2013. EM-joukkuekilpailussa hän on saavuttanut kultaa 2003, 2004, 2005, 2011 ja 2014 sekä pronssia 2010. Hän voitti joukkuekilpailun kultaa myös Euroopan kisoissa 2015. Alle 23-vuotiaiden EM-kilpailuissa hän sai hopeaa 70-kiloisissa 2004. Hän voitti kultaa 70&nbsp;kg:n painoluokassa Jejun universiadeissa 2003. Opiskelijoiden MM-kilpailuissa hän sai samassa sarjassa hopeaa 2004. 

Émane on saavuttanut Masters-, Grand Prix- ja Grand Slam -kilpailuissa kahdeksan turnausvoittoa, neljä kakkossijaa ja neljä kolmossijaa sekä maailmancupeissa ja Continental Open -kilpailuissa kuusi voittoa ja viisi kolmossijaa. Hän on voittanut aikuisten sarjassa neljä Ranskan-mestaruutta.  

## Lähteet
Robert Pierre Sarrabère

**Robert Pierre Sarrabère** (30. elokuuta 1926 – 11. tammikuuta 2017) oli ranskalainen roomalaiskatolinen piispa. Hänet vihittiin papiksi 29. kesäkuuta 1950 ja nimitettiin Aire et Daxin hiippakunnan koadjuuttoripiispaksi sekä Vassinassan titulaaripiispaksi 7. marraskuuta 1974. Piispaksi vihkiminen seurasi 5. tammikuuta 1975. Pääkonsekraattorina toimi Jean-Paul-Marie Vincent, jota avustivat Fernand-Pierre-Robert Bézac des Martinies ja Roger Etchegaray.

Sarrabèresta tuli Aire et Daxin piispa 25. huhtikuuta 1978, ja hän toimi tässä virassa, kunnes jäi eläkkeelle 18. kesäkuuta 2002. Hän sai 7. tammikuuta 2007 nimityksen Montauban apostoliseksi hallitsijaksi. Hän erosi tästä tehtävästä 11. toukokuuta 2007.

## Lähteet
Brittiläinen Kamerun

**Brittiläinen Kamerun** () oli enemmän tai vähemmän virallisesti Britannian länsiafrikkalainen siirtomaa ensimmäisestä maailmansodasta 1960-luvun alkuun. Belgian, Ranskan ja Britannian joukot valtasivat Saksan keisarikunnalta sen siirtomaan Saksan Kamerunin ja sen laajennusosan Neukamerunin sodan alkuvaiheessa. Versailles’n rauhassa Kamerunista tuli Kansainliiton mandaattialue, jonka suurempi itäosa annettiin Ranskalle ja pienempi kapea länsiosa Britannialle. Britannian osa koostui kandesta osasta, eteläisestä ja pohjoisesta. Pohjoinen osakin oli kaksiosainen siten, että sen keskellä oli pätkä Nigerian ja Ranskan Kamerunin yhteistä rajaa. Nigeria oli myös brittiläinen siirtomaa, jonka kautta Brittiläistä Kamerunia hallittiin. Näin tästä tuli eräänlainen siirtomaan siirtomaa.

Toisen maailmansodan jälkeen Kamerunista tuli Kansainliiton kaaduttua Yhdistyneiden kansakuntien huoltohallintoalue brittiläisen ja ranskalaisen osan jäädessä entiseen jakoonsa. Vuonna 1954 Brittiläinen Kamerun muuttui Nigerian autonomiseksi alueeksi. Kamerunin ja Nigerian itsenäistyessä poliittisesti Ranskan ja Britannian vallasta vuonna 1960 oli myös ratkaistavana Brittiläisen Kamerunin kohtalo. Kaksijakoinen muslimienemmistöinen pohjoisosa jäi Nigerian yhteyteen, eteläosasta tuli Kamerunin liittotasavallan kaksi maakuntaa, lounainen ja luoteinen.

Brittiläisen Kamerunin pinta-ala oli 88&nbsp;297 neliökilometriä, kun Ranskan Kamerunin ala oli 418&nbsp;215 neliökilometriä. Asukkaita brittiläisessä osassa oli vajaa kolmannes verrattuna ranskalaiseen osaan.

## Lähteet

## Aiheesta muualla
Valério Breda

**Valério Breda** (24. tammikuuta 1945 San Fior – 16. kesäkuuta 2020) oli italialaissyntyinen, Brasiliassa uransa luonut roomalaiskatolinen piispa. Hänet vihittiin salesiaanien papiksi 29. kesäkuuta 1973 ja nimitettiin Penedon hiippakunnan johtoon 30. heinäkuuta 1997. Piispaksi vihkiminen seurasi 19. lokakuuta. Pääkonsekraattorina toimi Lucas Moreira Neves, jota avustivat Edvaldo Gonçalves Amaral ja José Cardoso Sobrinho.

## Lähteet
Peltikannuasetelma

**Peltikannuasetelma** on Tuomas von Boehmin tekemä kivipiirros eli litografia vuodelta 1955. Sen koko on 21,4 × 41 cm.

Ateneumin taidemuseon hallussa olevan *Peltikannuasetelma*-kivipiirroksen Tuomas von Boehm toteutti aiemmin, vuonna 1953 öljymaalauksena.

Von Boehmin graafinen tuotanto on oleellinen osa suomalaista taidehistoriaa. Hän oli järjestämässä myös Viiva ja väri -näyttelyitä Helsingin Taidehalliin grafiikan ja piirustuksen tunnetuksi tekemiseksi. Von Boehmin taiteellisena esikuvana oli muun muassa ranskalainen Roland Oudot, jonka tuotantoa leimaava ulkoisen todellisuuden jalostaminen surrealismin suuntaan näkyy myös von Boehmin monissa teoksissa.

## Lähteet

*Timo Huusko: Tuomas von Boehm: Peltikannuasetelma. Teoksessa Ateneum-opas. Toim. Timo Huusko,2007, s.108.

## Aiheesta muualla

* Teos Suomen Kansallisgallerian sivuilla: Kokoelmat: Peltikannuasetelma. http://kokoelmat.fng.fi/app?action=page&si=http%3A%2F%2Fwww.muusa.net%2FTeos_FA5C41E6-8DFA-4269-8AEE-ACB98F50DD8A
Henkikaartin yhdistetty kasakkarykmentti

**Henkikaartin yhdistetty kasakkarykmentti** () oli keisarillisen Venäjän armeijan kaartiin kuulunut kasakkarykmentti. Rykmentti muodostettiin yhdistämällä kasakoita neljästä eri kasakkayhdyskunnasta. Samasta kasakkayhdyskunnasta eli voiskosta kotoisin olevat miehet oli järjestetty rykmentissä omiin, kasakka-yhdyskuntansa nimeä kantaviin sotnjiin- eli kasakkaeskadrooniin, joita olivat 1. Uralin hänen majesteettinsa sotnja, 2. Orenburgin sotnja, 3. Yhdistetty (Siperian ja Transbaikalin kasakoiden) sotnja ja 4. Amurin sotnja.'
Sommitelma (Birger Carlstedt)

**Sommitelma** on Birger Carlstedtin (1907–1975) vuonna 1953 maalaama öljyväriteos kankaalle, kooltaan 100,5 cm × 81 cm. Maalaus hankittiin Ateneumin taidemuseon kokoelmiin vuonna 1995.

*Sommitelma* kuuluu Carlstedtin loppukauden abstraktiin ja konkretistiseen vaiheeseen, joka alkoi teoksesta *Marokkolaisnainen* (1949), jossa konkretismin kaksiulotteinen maailma kohtaa kubismin ja joka on pitkälti samanlainen kuin *Sommitelma*. Jälkimmäinen teos ei kuitenkaan sisällä esineellisyyttä.

Carlstedtilta tunnetaan kaksi abstraktia sommitelmaa jo vuodelta 1932. Hän asui Pariisissa vuosina 1930–1931, ja siellä vaikutti tuolloin esimerkiksi Art Concret -ryhmä. Jo aiemmin Helsingin taideteollisessa keskuskoulussa vuosina 1926–1928 Carlstedt päätyi varsinkin värien ja muotojen jännitteiden pariin. Funktionalismiin ja saksalaisen Bauhausin ideoihin hän tutustui tässä koulussa.

## Lähteet
* 

## Aiheesta muualla
* Sommitelma. Teos Suomen Kansallisgallerian sivuilla.
Edvaldo Gonçalves Amaral

**Edvaldo Gonçalves Amaral** (s. 25. toukokuuta 1927 Recife) on brasilialainen roomalaiskatolinen arkkipiispa. Hänet vihittiin salesiaanien papiksi 8. joulukuuta 1954 ja nimitettiin Aracajún arkkihiippakunnan vihkipiispaksi sekä Zallatan titulaaripiispaksi 15. helmikuuta 1975. Piispaksi konsekroinnin suoritti 20. huhtikuuta Luciano José Cabral Duarte, jota avustivat Nivaldo Monte ja Antônio Campelo de Aragão.

Gonçalves Amaral sai 2. syyskuuta 1980 nimityksen Parnaíban piispaksi ja 24. lokakuuta 1985 Maceión arkkipiispaksi. Hän jäi eläkkeelle 3. heinäkuuta 2002.

## Lähteet
Metituraali

**Metituraali** on barbituraattijohdannainen lääkeaine, sitä myytiin 1950-luvulla anestesia-aineena nimillä *Neraval* ja *Thiogenal*.

Metituraali on hygroskooppista, kiteistä keltaista ainetta. Sillä on mieto tioleita muistuttava tuoksu.

Suonensisäisesti annosteltava metituraali liuotetaan tavallisesti natriumkarbonaattiliuokseen, joka stabiloi sen vaikutusta. Metituraalin natriumsuola on *metioturiaatti*, jonka kemiallinen kaava on C12H19N2NaO2S2 ja CAS-numero 730-68-7.

Metioturiaattia myytiin 1950-luvulla erittäin lyhytvaikutteisena suonensisäisesti annosteltavana nukutuslääkkeenä. Metituraalin valmistus on lopetettu.

## Lähteet

## Aiheesta muualla
*PubChem: Methitural 
*Kyoto Encyclopedia of Genes and Genomes (KEGG): Methitural
Oscar Páez Garcete

**Oscar Páez Garcete** (1. syyskuuta 1937 Loreto – 29. maaliskuuta 2016) oli paraguaylainen roomalaiskatolinen piispa. Hänet vihittiin papiksi 23. joulukuuta 1961 ja nimitettiin San Pedron hiippakunnan johtoon 5. kesäkuuta 1978. Piispaksi vihkiminen seurasi 19. elokuuta. Pääkonsekraattorina toimi Joseph Mees, jota avustivat Aníbal Maricevich Fleitas ja Demetrio Ignacio Aquino Aquino.

Páez Garcete sai 10. heinäkuuta 1993 nimityksen Alto Paranán piispaksi, jona hän toimi, kunnes erosi tehtävistään 5. helmikuuta 2000.

## Lähteet
Mobile (Alexander Calder)

**Mobile** on Ateneumin taidemuseon hallussa oleva, Alexander Calderìn (1898–1976) rakentama mobile 1930-luvulta. Se ostettiin Ateneumin taidemuseoon vuonna 1992. Maalatusta pellistä, alumiinista, puupalloista ja rautalangasta tehty veistos on mitoiltaan noin 60 × 130 cm.

Ateneumin *Mobile* on yksi Calderin varhaisia mobileja. Se nähtiin Suomessa jo vuonna 1937 Artekin näyttelyssä. Artek lahjoitti samassa näyttelyssä olleen Legerin *Soittimia*-työn Ateneumille seuraavana vuonna 1938. *Mobilen* Ateneum osti Artek Oy:ltä vuonna 1992.

## Lähteet
* Timo Huusko: Alexander Calder: Mobile. Teoksessa Ateneum-opas. Toim. Timo Huusko, 2007, s. 106.
Syvännenilkat

**Syvännenilkat** (Bathymasteridae) on ahvenkaloihin kuuluva heimo. Heimon lajeja tavataan kylmistä vesistä Tyynenmeren pohjoisosista.

## Lajit ja anatomia
Syvännenilkkojen heimoon kuuluu 3 sukua ja 7 lajia, muun muassa syvännenilkka (*Bathymaster derjugini*). Syvännenilkat ovat ruumiinrakenteeltaan pitkulaisia kaloja ja suurimmat niistä voivat saavuttaa 38&nbsp;cm:n pituuden, mutta yleensä ne jäävät alle 30&nbsp;cm pitkiksi. Kalojen selkä- ja peräevät ovat pitkät ja rintaevät ovat pyöreät ja suurikokoiset. Kylkiviiva kulkee lajien ruumiin yläosassa. Syvännenilkkalajit ovat väriltään tyypillisesti ruskehtavia ja ruumiissa on kirkkaampia sinisiä, keltaisia, oransseja, punaisia tai valkoisia juovia, täpliä tai muita kuvioita. Heimon kaloilla ei ole uimarakkoa.

## Levinneisyys ja elintavat
Syvännenilkkalajeja tavataan kylmistä vesistä Tyynenmeren pohjoisosista. Ne elävät tyypillisesti kivikkopohjilla lähellä rannikkoa yleensä alle 150 metrin syvyydessä. Poikkeuksena on *Bathymaster signatus*, joka elää jopa yli 300 metrin syvyydessä.

## Lähteet
Kukkaismyyjä

**Kukkaismyyjä** on taiteilija Elga Sesemannin öljyvärein pahville maalaama työ vuodelta 1946. Se on kooltaan 53×42,5 cm. Ateneumin taidemuseo osti maalauksen kokoelmiinsa vuonna 1994.

Sesemann kuvasi usein katunäkymiä ja interiöörejä, joiden autiutta yksinäinen ihmishahmo korostaa. Hän kuului sodanjälkeisen Suomen naistaiteilijoihin aikana, jolloin oli etsittävä uusia todellisuuden hahmottamisen tapoja. Tuolloin alkoivat Suomessa taas naistaiteilijat päästä esiin useamman vuosikymmenen kestäneen vaikeamman vaiheen jälkeen.

Sesemannin värimaailma on vaaleasävyinen, aistillinenkin. *Kukkaismyyjän* hän maalasi käyttäen leveää sivellintä ja  palettiveitsitekniikalla levitettävää pastamaista värimassaa. Maalaukseen kukkakoju tuo inhimillisen, arkisesta toimeliaisuudesta kertovan ulottuvuuden.

## Lähteet
* Anja Olavinen: ”Elga Sesemann: Kukkaismyyjä”. Teoksessa *Ateneum-opas*, s. 105. Toim. Timo Huusko, 2007.

## Aiheesta muualla
* Kukkaismyyjä  Kansallisgallerian kokoelmatietokannassa.
MaliVai Washington

**MaliVai ”Mal” Washington** (s. 20. kesäkuuta 1969 Glen Cove, New York) on yhdysvaltalainen entinen tennispelaaja. Parhaimmillaan hän oli kaksinpelissä ATP-listan sijalla 11 lokakuussa 1992. Hän voitti urallaan neljä ATP-turnausta kaksinpelissä.

Washington kilpaili ammattilaistasolla kymmenen vuoden ajan (1989–1999), kunnes vasen polvivamma päätti hänen uransa. Vuonna 1996 hän eteni Wimbledonissa loppuotteluun, jossa hävisi Richard Krajicekille.

## Lähteet

## Aiheesta muualla
* MaliVai Washington Kids Foundation
* MaliVai Washington profiili ATP:n kotisivuilla
* MaliVai Washington profiili ITF:n kotisivuilla
* MaliVai Washington profiili Davis Cupin kotisivuilla
Tuhlaajapoika (maalaus)

**Tuhlaajapoika** on taiteilija Åke Mattaksen (1920–1962) öljyvärein pahville vuonna 1946 maalaama maalaus, kooltaan 87,5 cm × 50,3 cm. Ateneumin taidemuseo osti maalauksen kokoelmiinsa vuonna 1967.

Åke Mattakselle oli ominaista piirustuksellinen siveltimenkäyttö ja niukka mutta intensiivien väriasteikko. Hän jätti taidekoulun keväällä 1946, ja samoihin aikoihin syntyi *Tuhlaajapoika*. Maalauksessa nähdään väsähtänyt keikari, joka kokee hieman syyllisyyttä siitä, ettei ole pystynyt vastaamaan kotinsa odotuksiin.

## Lähteet
* Huusko, Timo: ”Åke Mattas: Tuhlaajapoika”, *Ateneum-opas*, s. 104. 2007.

## Aiheesta muualla
* Kokoelmat: Tuhlaajapoika. Teos Suomen Kansallisgallerian sivuilla.
Luciano José Cabral Duarte

**Luciano José Cabral Duarte** (21. tammikuuta 1925 Aracaju – 29. toukokuuta 2018) oli brasilialainen roomalaiskatolinen arkkipiispa. Hänet vihittiin papiksi Aracajúun 18. tammikuuta 1948 ja nimitettiin sen vihkipiispaksi sekä Gadiaufalan titulaaripiispaksi 14. heinäkuuta 1966. Piispaksi konsekroinnin suoritti 2. lokakuuta José Vicente Távora, jota avustivat José Bezerra Coutinho ja José Brandão de Castro.

Cabral Duarte sai 12. helmikuuta 1971 nimityksen Aracajún arkkipiispaksi, jona hän toimi, kunnes erosi tehtävistään 26. elokuuta 1998.

## Lähteet
Jean Cuminal

**Jean Cuminal** (2. huhtikuuta 1923 Amiens – 18. huhtikuuta 1996) oli ranskalainen roomalaiskatolinen piispa. Hänet vihittiin papiksi 29. kesäkuuta 1946 ja nimitettiin Besançonin arkkihiippakunnan vihkipiispaksi sekä Curubiksen titulaaripiispaksi 2. tammikuuta 1975. Piispaksi vihkiminen seurasi 8. maaliskuuta. Pääkonsekraattorina toimi Géry-Jacques-Charles Leuliet, jota avustivat Marc-Armand Lallier ja Francis-Albert Bougon.

Cuminal sai 6. toukokuuta 1982 nimityksen Saint-Flourin ja 25. heinäkuuta 1990 Bloisin piispaksi, jona hän toimi, kunnes kuoli 73-vuotiaana virassa.

## Lähteet
Aiga Grabuste

**Aiga Grabuste** (s. 24. maaliskuuta 1988 Rēzekne) on latvialainen seitsenottelija.

Vuonna 2006 Grabuste sijoittui yhdeksänneksi alle 20-vuotiaiden MM-kilpailuissa pistein 5443. Seuraavana vuonna hän voitti kultaa alle 20-vuotiaiden EM-kilpailuissa Hengelossa. Osakan MM-kilpailuissa 2007 Grabuste sijoittui 17:nneksi 6019 pisteellä. Pekingin olympialaisissa 2008 hän sijoittui 19:nneksi. Berliinin MM-kilpailuissa 2009 hän oli 13:s ja Daegun MM-kilpailuissa 2011 12:s. Helsingin EM-kilpailuissa 2012 hän sijoittui alun perin neljänneksi, mutta nousi myöhemmin kolmanneksi Ljudmyla Josypenkon hylkäyksen jälkeen.  Lontoon olympialaisissa hän keskeytti seitsenottelun.

## Henkilökohtaiset ennätykset
*Lähde: IAAF*
;Ulkoradat
*200 m: 24,42 (2011)
*800 m: 2.12,90 (2012)
*100 m aj: 13,46 (2011)
*Korkeus: 177 (2007, 2008, 2009, 2011, 2012)
*Pituus: 665 (2011)
*Kuula: 14,56 (2009)
*Keihäs: 48,67 (2011)
*7-ottelu: 6507 (2011)

## Lähteet
Irlannintyöhevonen

**Irlannintyöhevonen** () on irlantilainen hevosrotu. Se kehitettiin 1700-luvulla alun perin vaunu- ja työhevoseksi, mutta ominaisuuksiensa vuoksi se soveltui myös ratsuksi. Jalostuksessa irlantilaisia tammoja astutettiin täysiverisillä oreilla. 1800-luvun loppupuoliskolla irlannintyöhevoset vähenivät maatalousalan laskusuhdanteen vuoksi, ja vuonna 1907 Irlannin hallitus puuttui tilanteeseen rodun säilyttämiseksi. Rotua alettiin jalostaa enemmän erityisesti esteratsuksi, mutta nykyäänkin irlannintyöhevosia on verrattain vähän.

## Lähteet

* 

## Aiheesta muualla

* The Irish Draught Horse Society (GB)
Muurahaispuu (romaani)

**Muurahaispuu** on J. Pekka Mäkelän vuonna 2012 ilmestynyt romaani.

## Aiheesta muualla
* Markku Soikkeli: Lähiössä pärjää parviälyllä. Kiiltomato.net 12.5.2012.
Kansas City Power and Light Building

**Kansas City Power and Light Building** (tunnetaan myös nimillä **KCP&L Building** ja **Power and Light Building**) on pilvenpiirtäjä Kansas Cityssä Missourin osavaltiossa Amerikan Yhdysvalloissa. Vuonna 2002 rakennus pääsi National Register of Historic Places -rekisteriin. Torni rakennettiin vuosina 1930–1931, ja siinä on 34 kerrosta. Rakennus edustaa tyyliltään art decoa.

## Lähteet
Abell 2029

**Abell 2029** on suuri galaksijoukko 1,027 miljardin valovuoden (eli 315 megaparsekin) päässä Maasta. Se sijaitsee Neitsyen tähdistössä. Galaksijoukon keskustassa sijaitsee IC 1101, mahdollisesti suurin tunnettu galaksi (halkaisija jopa 6 miljoonaa valovuotta; vrt. Linnunrata 100&nbsp;000 valovuotta). Abell 2029:n punasiirtymä on 0,0767.

## Lähteet
Mäkihärkki

**Mäkihärkki** (*Cerastium semidecandrum*) on valkokukkainen, kohokkikasveihin kuuluva kuivien kasvupaikkojen kasvi.

## Ulkonäkö ja koko

Yksivuotinen tai toisinaan ylitalvinen mäkihärkki kasvaa 5–12 cm korkeaksi. Pysty ja ohut varsi on harmaanvihreä ja ainakin yläosastaan nystykarvainen. Kukattomat tyviversot puuttuvat. Lehdet ovat soikeita. Kukinto on kaksihaarainen viuhko ja kukinnon tukilehdet ovat leveälti kalvolaitaisia. Kukkia on 10–40 kappaletta. Sekä verhiö että teriö ovat viisilehtisiä. Verholehdet ovat 3–5 mm pitkiä, suippoja ja kaljukärkisiä. Matalasti kaksihalkoiset valkoiset terälehdet ovat kaljuja ja verholehtiä lyhyempiä. Heteitä on 5–10 kappaletta. Suomessa mäkihärkki kukkii touko-kesäkuussa. Hedelmä on pitkähkö, kymmenliuskaisesti aukeava kota.

Mäkihärkki muistuttaa tahmahärkkiä (*Cerastium glutinosum*) ja nurmihärkkiä (*Cerastium fontanum*).

## Levinneisyys
Mäkihärkkiä tavataan Euroopassa Pyreneiden niemimaan Etelä- ja keskiosista ja Britteinsaarilta Kreikkaan, Romaniaan, Länsi-Ukrainaan, Puolaan, Baltiaan sekä Fennoskandian eteläosiin. Lisäksi sitä kasvaa muutamin paikoin myös Venäjällä. Euroopan ulkopuolella lajia on tavattu Turkista, paikoin Keski-Aasiasta, Tunisiasta sekä Libyasta. Ihmisen mukana mäkihärkki on kulkeutunut Etelä-Australiaan ja Yhdysvaltoihin, lähinnä itärannikolle. Mäkihärkki on Suomessa eteläinen alkuperäislaji. Sitä kasvaa Ahvenanmaalla, Varsinais-Suomessa, Satakunnassa ja Uudellamaalla.

## Elinympäristö
Mäkihärkki viihtyy kuivilla, avoimilla kallioilla, aukkoisilla kedoilla, hiekkaisilla mäenrinteillä, dyyneillä, rantavalleilla, sorakuopissa ja tienpientareilla.

## Lähteet
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.
* *Suuri Pohjolan kasvio*. Toim. Mossberg, Bo & Stenberg, Lennart. Kustannusosakeyhtiö Tammi, Helsinki 2005 (2003).

### Viitteet

## Aiheesta muualla
* Kasviatlas 2022: Mäkihärkin levinneisyys Suomessa.
*Pinkka, Lajintuntemuksen oppimisympäristö: Mäkihärkki (''Cerastium semidecandrum'')
*Luontoportti: Mäkihärkki (''Cerastium semidecandrum'')
*ITIS: ''Cerastium semidecandrum'' 
*United States Department of Agriculture (USDA): ''Cerastium semidecandrum''
Tahmahärkki

**Mäkihärkki** (*Cerastium glutinosum*, syn. *C. pumilum* subsp. *glutinosum*) on valkokukkainen, kohokkikasveihin kuuluva kuivien kasvupaikkojen kasvi.

## Ulkonäkö ja koko

Ylitalvinen yksivuotinen tahmahärkki kasvaa 5–12 cm korkeaksi. Kasvi on pysty, vaalean- tai kellanvihreä ja nystykarvainen. Kukattomat tyviversot puuttuvat. Lehdet ovat puikeita, joskus soikeita tai suikeita. Kukinto on kaksihaarainen viuhko ja kukinnon tukilehdet ovat kapealti kalvolaitaisia. Kukkia on 4–18 kappaletta. Sekä verhiö että teriö ovat viisilehtisiä. Verholehdet ovat 4–6 mm pitkiä, suippoja ja kaljukärkisiä. Matalasti kaksihalkoiset valkoiset terälehdet ovat kaljuja ja verholehtiä lyhyempiä. Heteitä on 5–10 kappaletta. Suomessa tahmahärkki kukkii touko-kesäkuussa. Hedelmä on pitkähkö, kymmenliuskaisesti aukeava kota.

## Levinneisyys
Tahmahärkkiä tavataan Euroopassa Välimeren alueelta Britteinsaarten eteläosiin, Tanskaan, Etelä-Ruotsiin ja -Suomeen, Länsi-Viroon, Etelä-Puolaan, Länsi-Ukrainaan, Romaniaan ja Bulgariaan. Yksittäisiä esiintymiä lajilla on Etelä-Ukrainasta ja Kaukasuksen alueelta, sekä Euroopan ulkopuolelta Marokosta, Turkista ja Syyriasta. Tahmahärkkiä on tavattu tulokaslajina myös Yhdysvaltain eteläosista sekä Etelä-Amerikasta. Suomessa tahmahärkki on alkuperäislaji, joka kasvaa levinneisyysalueensa pohjoisrajoilla. Suomessa sitä kasvaa vain Ahvenanmaalla ja Varsinais-Suomessa.

## Elinympäristö
Tahmahärkki kasvaa kuivilla, aurinkoisilla mäenrinteillä ja kalliokedoilla, varsinkin kalkkialustalla ja lintujen istumapaikoilla. Se viihtyy myös pihakedoilla ja poluilla.

## Lähteet
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.
* *Suuri Pohjolan kasvio*. Toim. Mossberg, Bo & Stenberg, Lennart. Kustannusosakeyhtiö Tammi, Helsinki 2005 (2003).

### Viitteet

## Aiheesta muualla
*Kasviatlas 2020: Tahmahärkin levinneisyys Suomessa.
*Pinkka, Lajintuntemuksen oppimisympäristö: Tahmahärkki (''Cerastium glutinosum'')
*Pohjolan kasvien pauloissa: ''Cerastium glutinosum'' - tahmahärkki
Chase Tower (Oklahoma City)

**Chase Tower** (tunnetaan myös nimellä **Cotter Ranch Tower**) on pilvenpiirtäjä Oklahoma Cityn kaupungissa Oklahoman osavaltiossa Yhdysvalloissa. Rakennuksen korkeus on 154,2 metriä korkea ja se on Oklahoma Cityn toiseksi korkein rakennus. 36-kerroksinen Chase Tower valmistui vuonna 1972. Rakennuksen aikaisempia nimiä ovat olleet *Liberty Tower* ja *Bank One Tower*. Chase Tower oli vuosina 1972–2012 Oklahoma Cityn korkein rakennus, mutta vuonna 2012 valmistunut Devon Energy Tower ohitti sen. Rakennuksessa on myös ravintola. Rakennuksen omistaa Cotter Ranch Properties.

## Lähteet
Jääkiekon nuorten maailmanmestaruuskilpailut 1975

**Jääkiekon nuorten maailmanmestaruuskilpailut 1975** pelattiin Kanadassa, ja maailmanmestaruuden voitti Neuvostoliitto. 

## Lopputulokset

## Ottelut

## Palkinnot
### Turnauksen parhaat pelaajat
***Paras maalivahti:**  Ed Staniowski
***Paras puolustaja:**  Sergei Babinov
***Paras hyökkääjä**  Viktor Hatulev

### Turnauksen tähdistökentällinen
***Maalivahti:**  Vladimir Myškin
***Puolustajat:**  Richard Lapointe,  Viktor Kutšerenko
***Hyökkääjät:**  Dale McMullin,  Viktor Kutšerenko,  Boris Aleksandrov

## Lähteet

* Passionhockey - Matches internationaux des moins de 20 ans 1974/75
David and Jonathan

**David and Jonathan** oli 1960-luvun brittiläinen lauluduo, joka koostui paremmin lauluntekijöinä tunnetuista Roger Cookista ja Roger Greenawaystä.

Bristolilaiset Cook ja Greenaway tutustuivat The Kestrels -nimisessä lauluyhtyeessä ja alkoivat tehdä yhdessä musiikkia vuonna 1965. He työskentelivät 1960-luvun puolivälissä tuottaja George Martinin ohjauksessa ja nauhoittivat vuonna 1966 cover-version The Beatlesin kappaleesta ”Michelle”, joka nousi top 20:een sekä Britanniassa että Yhdysvalloissa. Myöhemmin samana vuonna heidän oma kappaleensa ”Lovers of the World Unite” nousi hitiksi Britanniassa.

## Diskografia
### Singlet
* Laughing Fit to Cry (1965)
* Michelle (1966)
* Speak Hear Name (1966)
* Lovers of the World Unite (1966)
* Ten Storeys High (1966)
* Tu cambi idea (1966)
* Scarlet Ribbons (For Her Hair) (1966)
* The Magic Book (1967)
* She's Leaving Home (1967(
* Softly Whispering I Love You (1967)
* You Ought to Meet My Baby (1968)

### Albumit
* David and Jonathan (1966)
* Michelle (1966)
* The Very Best of David and Jonathan (1967)
* Lovers of the World Unite (1984)

## Lähteet
Tormes

**Tormes** on 284 kilometriä pitkä joki Kastilian ja Leónin itsehallintoalueella Espanjassa. Joki saa alkunsa Prado Tormejónissa Ávilan alueella ja virtaa Salamancan ja Zamoran halki Fermoselleen, missä se laskee Dueroon.

## Aiheesta muualla
Pisuerga

**Pisuerga** on 283 kilometriä pitkä Dueron sivujoki Kastilia ja Leónin itsehallintoalueella Espanjassa. Joki saa alkunsa Valdecebollasin vuorelta Palencian alueella ja virtaa Valladolidin maakunnan halki. Valladolidin kaupungin lähistöllä joki laskee Dueroon.

## Aiheesta muualla
Steve Sidwell

**Steven James Sidwell** (s. 14. joulukuuta 1982, Lontoo, Englanti) on englantilainen jalkapalloilija. Hän pelaa tällä hetkellä Englannin Valioliigan Fulhamissa. Sidwellin pelipaikka on keskikentän keskusta.

## Ura
Arsenalissa juniorivuotensa pelannut Sidwell ei onnistunut murtautumaan kasvattajaseuransa edustusmiehistöön, joten hän siirtyi sarjatasoa alempana pelanneeseen Readingiin, oltuaan sitä ennen lainassa muutamaan otteeseen. Vuonna 2004 jalkapallolehti FourFourTwo nimesi Sidwellin Britannian parhaaksi pelaajaksi Valioliigan ulkopuolella.

Readingin noustua Valioliigaan vuodeksi 2006-07, Sidwell ei suostunut tekemään jatkosopimusta Readingin kanssa, tavoitteenaan siirtyä johonkin suurempaan seuraan. Kauden jälkeen hän teki vapaana pelaajana sopimuksen kotikaupunkinsa Lontoon suurseuran Chelsean kanssa. Sidwell pelasi joukkueessa kuitenkin vain yhden kauden melko vähällä peliajalla, ja Aston Villa hankki hänet joukkueeseensa kesällä 2008.

Aston Villassa Sidwellillä oli ajoittain vaikeuksia mahtua ykkösmiehistöön, ja tammikuussa 2011 hän siirtyi takaisin Lontooseen, tällä kertaa Fulhamin joukkueeseen.

## Aiheesta muualla
Sinta Ozoliņa-Kovala

**Sinta Ozoliņa-Kovala** (s. 26. helmikuuta 1988 Riika) on latvialainen keihäänheittäjä.

Vuonna 2006 Ozoliņa-Kovala sijoittui kuudenneksi alle 20-vuotiaiden MM-kilpailuissa. Seuraavana vuonna hän saavutti hopeaa alle 20-vuotiaiden EM-kilpailuissa Hengelossa heitettyään 57,01 metriä. Pekingin olympialaisissa 2008 Ozoliņa-Kovala heitti karsinnassa Latvian ennätyksen 60,13. Loppukilpailussa hän sijoittui 11:nneksi. Helsingin EM-kilpailuissa 2012 hän sijoittui kuudenneksi. Pekingin MM-kilpailuissa 2015 Ozoliņa-Kovala sijoittui seitsemänneksi heitettyään 62,20.

Ozoliņa-Kovalan ennätys on Riiassa 30. toukokuuta 2014 heitetty 64,38 m.

Ozoliņa-Kovala on naimisissa keihäänheittäjä Ainārs Kovalsin kanssa.

## Lähteet
Nadym (joki)

**Nadym** () on joki Jamalin Nenetsian autonomisessa piirikunnassa Venäjällä. Nadymin pituus on 545 kilometriä, valuma-alueen laajuus 64&nbsp;000 neliökilometriä ja keskivirtaama 590 kuutiometriä sekunnissa.

Nadym virtaa Länsi-Siperian alangolla kohti pohjoista ja laskee Karanmeren Obinlahteen. Joki on liikennöintikelpoinen alajuoksultaan ja kalaisa. Sen alueella sijaitsee maakaasuesiintymiä.
Merkittävin pääuomien varrelle osuva taajama on maakaasun tuotantokaupunki Nadym (46 550 as. vuonna 2010), joka sijaitsee joen länsirannalla 123 kilometriä laskukohdasta yläjuoksulle päin. Kaupunkia palveleva jokisatama sijaitsee Starnyi Nadymissä (vanhassa Nadymissä) joen vastarannalla.

Joki jäätyy tyypillisesti lokakuun lopussa ja sulaa jälleen toukokuussa. Nadymin alajuoksun kevättulva osui vuosien 1955-1991 Nadymin kaupungin hydrologisen mittauspisteen tilastojen mukaan keskimäärin kesäkuulle, jolloin kuukauden keskivirtaama oli 1682,46 m3/s.

## Lähteet

## Aiheesta muualla
*Nadym Venäjän vesistötietokannassa
Mitsubishi A7M Reppu

**Mitsubishi A7M Reppū** (, liittoutuneiden koodinimi Sam) oli keisarillisen Japanin laivaston ilmavoimien yksimoottorinen hävittäjälentokone, joka lensi ensilentonsa 6. toukokuuta 1944.

Japanilaisilla oli ollut suuria vaikeuksia saada kehitettyä riittävän voimakkaita lentokonemoottoreita. Japanilaisten valmistamissa uudemmissa lentokonemoottoreissa, kuten kaksirivisessä ja 18-sylinterisessä Nakajima NK9 Homaressa, oli ollut pahoja  kehitysongelmia ja toimintavaikeuksia. Kun A7M Reppū -hävittäjän olisi pitänyt edetä tuotantoasteelle, joulukuun 1944 maanjäristys tuhosi pahoin sekä Mitsubishin että Nakajiman lentokonetehtaita, jotka sijaitsivat Nagoyassa.

Hävitystä täydensivät ensimmäiset Japaniin suuntautuneet pommitusoffensiivit. Näiden tuotannon vastoinkäymisten seurauksena Reppū-hävittäjiä valmistui korkeintaan yhdeksän kappaletta.

Se oli hävittäjälentokoneeksi huomattavan kookas. Sen siipipinta-ala oli yli 30 neliömetriä, pituus oli 10 metriä ja kärkiväli 14 metriä, kun esimerkiksi Republic P-47 Thunderboltin siipipinta-ala oli 29,92&nbsp;m² ja pituus 11&nbsp;m. Reppū oli Thunderboltia huomattavasti kevyempi, sillä koneen tyhjäpaino oli: 3&nbsp;226 kg vs. P-47 Thunderboltin 4&nbsp;535 kg.

Epäluotettava Homare-moottori oli vaihdettu Mitsubishi Ha-43:een. Aseistuksena oli neljä 20&nbsp;millimetrin tykkiä tai kaksi 13,2&nbsp;mm konekivääriä ja kaksi 20&nbsp;mm tykkiä. Pommeja kone pystyi kuljettamaan 500&nbsp;kilogrammaa. Potkuri oli nelilapainen säätyvä vakiokierrospotkuri.

Saburō Sakai määrättiin tekemään koelentoja, ja hänen mukaansa Reppū olisi ollut ominaisuuksiltaan selvästi parempi kuin muut Japanin tai Yhdysvaltain hävittäjätyypit. Se olisi myös kyennyt taistelemaan Boeing B-29 Superfortress -pommittajien käyttämissä lentokorkeuksissa. Sakain mukaan yksi kone säilyi ja yhdysvaltalaiset tekivät sillä koelentoja sodan jälkeen. 

## Tekniset tiedot

## Lähteet

## Aiheesta muualla
*http://avionswwii.free.fr/avions.php?id=253 
*http://ww2drawings.jexiste.fr/Files/2-Airplanes/Axis/3-Japan/07-Maritime-Planes/A7M-Sam/A7M2-Sam.htm (suuret kaaviokuvat artikkelikohteesta)
Pako-Laine

**Pako-Laine** on rap-artisti Laineen Kasperin neljäs sooloalbumi, joka julkaistiin 20. kesäkuuta 2012. Elokuussa 2011 julkaistiin Laineen Kasperin musiikkivideo kappaleesta "Poutaa", mutta kappale ei päätynyt albumille. *Pako-Laine* nousi Suomen virallisen albumilistan 37. sijalle. Albumin kappaleesta "7 miljardia soluttautujaa" julkaistiin musiikkivideo elokuussa 2012.

## Kappaleet
# 
# 
# 
# 
# 
# 
# 
# 
# 
#  (mukana Kaucas)
# 
# 

## Biitit
* Laineen Kasperi: 1, 2, 3, 4, 6, 7, 9, 10, 11, 12
* Peeällä: 5, 8

## Lähteet

## Aiheesta muualla
* 
* Albumin arvosteku Redrum-187 -sivustolla
Jääkiekon nuorten maailmanmestaruuskilpailut 1995

**Jääkiekon nuorten maailmanmestaruuskilpailut 1995** pelattiin Kanadassa, ja isäntämaa Kanada voitti maailmanmestaruuden, kun hopeaa saavutti Venäjä ja pronssia Ruotsi. Turnauksessa jokainen joukkue pelasi toisiaan vastaan yhden ottelun. 

## Lopputulokset

* Ukraina säilytti sarjapaikkansa, sillä seuraavaksi vuodeksi joukkuemäärää pääsarjassa nostettiin. 

## Ottelut

## Pistepörssi

## Lopputulokset

**Pääsarjataso**

**B-sarja**

**C1-sarja**

**C2-sarja**

## Palkinnot
### Kansainvälisen jääkiekkoliiton IIHF:n valitsemat turnauksen parhaat pelaajat
***Paras maalivahti:**  Evgueni Tarasov
***Paras puolustaja:**  Bryan McCabe
***Paras hyökkääjä**  Marty Murray

### Turnauksen tähdistökentällinen
***Maalivahti:**  Igor Karpenko
***Puolustajat:**  Bryan McCabe,  Anders Eriksson
***Hyökkääjät:**  Jason Allison,  Éric Dazé,  Marty Murray

## Lähteet
* TSN:n artikkeli turnauksesta 
* Passionhockey.com: IIHF U20 1995 
* Hockeyarchives: IIHF U20 1995 
### Viitteet
Chalamontin kantoni

**Chalamontin kantoni** on kantoni itäisessä Ranskassa Ainin departementissa ja Bourg-en-Bressen arrondissementissa. Kantoni jakautuu edelleen kahdeksaan kuntaan. Chalamontin edustaja yleisneuvostossa on Gérard Branchy.

## Kunnat
*Chalamont
*Châtenay
*Châtillon-la-Palud
*Crans
*Le Plantay
*Saint-Nizier-le-Désert
*Versailleux
*Villette-sur-Ain
Montgomery (suku)

**Montgomery** on ruotsalainen ja suomalainen aatelissuku, joka polveutuu skotlantilaisesta Montgomeryn klaanista. Suku on sammunut Suomessa, mutta elää edelleen Ruotsissa.

Skotlantilaisen suvun on arveltu olevan normandialaista alkuperää ja tulleen 1000-luvulla Vilhelm Valloittajan mukana Englantiin. Sen varhaisin tunnettu kantaisä on 1178 kuollut Robert de Montegomery, joka sai haltuunsa Eagleshamin maat Renfrewshiressä. Eräs hänen jälkeläisensä sai avioliiton kautta haltuunsa Eglintonin ja Ardrossanin paronikunnan. Hugh Montgomery (n. 1460–1545) korotettiin vuonna 1507 Eglintonin jaarliksi, joka on sittemmin ollut klaanin päämiehen arvo.

Ensimmäisenä Skotlannista Ruotsiin saapui myöhempi everstiluutnantti Jakob Montgomery vuonna 1630 Ruotsin armeijan palvelukseen. Hänen on sanottu kuuluneen sukunsa Montgomery of Lainshaw -haaraan ja Englintonin jaarlien päämieslinjaan, mutta tätä ei voida varmuudella todistaa. Ruotsin aateliin hyväksyttiin ensimmäisenä Glasgow'sta 1720-luvulla tullut ruukinpatruuna John Montgomery, jonka isoisä oli ollut kauppias Skotlannin Argyllshirestä ja joka kuului klaanin Montgomery of Braidstone -haaraan. Hänet naturalisoitiin vuonna 1736 ja 1756 hänen sukunsa introdusoitiin Ruotsin ritarihuoneelle aatelissukuna numero 1960. Vuonna 1774 kuningas Kustaa III immatrikuloi Ruotsin aateliin myös viisi veljestä, joiden sanottiin olevan edellä mainitun Jakob Montgomeryn pojanpojan pojanpoikia, ja heidät adoptoitiin aiemmin aateloituun Montgomery-sukuun. John Montgomeryn jälkeläisten sukuhaara sai myöhemmin komentajanarvon ja numeron 1960 A ja on vuodesta 1833 käyttänyt nimeä Montgomery-Cederhielm. Myöhemmin adoptoitu sukuhaara puolestaan sai numeron 1960 B. Molemmat haarat elävät yhä Ruotsissa.

Vuonna 1774 aateloituun viiteen veljekseen kuulunut majuri Gustaf Adolf Montgomery palveli Pohjanmaan rykmentissä ja jäi palveluksesta erottuaan Suomeen. Hänen kolme poikaansa jäivät Suomeen myös Suomen sodan jälkeen ja immatrikuloitiin Suomen ritarihuoneelle sen perustamisen yhteydessä 1818 aatelissukuna numero 134. Suomessa suku kuitenkin sammui mieslinjalta prokuraattori Robert Montgomeryn kuollessa vuonna 1898 ja kokonaan vuonna 1910.

## Jäseniä
*John Montgomery (1695–1765), Fiskarsin ja Antskogin ruukinpatruuna
*Robert Montgomery (1737–1798), eversti, Anjalan liiton jäsen, John Montgomeryn poika,
*Gustaf Montgomery (1791–1861), ruotsalainen sotilas, maaherra ja sotahistorioitsija, Gustaf Adolf Montgomeryn poika
*Robert Montgomery (1834–1898), senaattori, Suomen prokuraattori, Gustaf Adolf Montgomeryn pojanpoika, Gustaf Montgomeryn veljenpoika

## Lähteet
Huebra

**Huebra** on noin 123 kilometriä pitkä Dueron sivujoki Kastilia ja Leónin itsehallintoalueella Espanjassa. Joki saa alkunsa Sierra de las Quilamasin vuoristoalueelta Salamancan alueella ja laskee Dueroon Saucellessa. Huebran merkittävimmät sivujoet ovat Yeltes ja Camaces.

## Aiheesta muualla
RMS Arabic (1902)

**RMS Arabic** oli White Star Line -laivayhtiön omistama linjalaiva, joka liikennöi Atlantin yli Liverpoolin  ja Pohjois-Amerikan välillä vuodesta 1903. Se upposi ensimmäisessä maailmansodassa Saksan keisarikunnan laivaston sukellusveneen *[[SM U-24]]* torpedoimana Irlannin rannikolla 1915. Laivalla olleista 44 sai surmansa, 390 pelastettiin.

## Valmistus
Aluksen köli laskettiin Harland and Wolffin telakalla Belfastissa telakkanumerolla 340 Atlantic Transport Linen *SS Minnewaskana* ja alus laskettiin vesille 18. joulukuuta 1902 White Star Linen *Arabicina*. Alus valmistui 21. kesäkuuta 1903.

## Palvelus
Ensimmäisen maailmansodan puhjettua elokuussa 1914 White Star Linen neljä suurinta alusta pakko-otettiin laivastopalvelukseen, joten *Arabic* siirrettiin 23. joulukuuta New Yorkin reitille korvaamaan matkustajakapasiteetin vähenemistä. Aluksen ollessa 19. elokuuta 1915 matkalla Liverpoolista New Yorkiin kyydissään 434 matkustajaa ja miehistönjäsentä siihen osui Saksan keisarikunnan laivaston sukellusveneen *SMS U-24* laukaisema torpedo. Osuman seurauksena alus katkesi ja se upposi seitsemässä minuutissa vieden mukanaan 44 mukana ollutta.

## Lähteet
*

### Viitteet
Martin Johan Wallenius

**Martin Johan Wallenius** (7. maaliskuuta 1731 Paimio – 22. lokakuuta 1773 Turku) oli Turun akatemian matematiikan professori.  

Walleniuksen vanhemmat olivat professori Johan Wallenius ja Maria Gråå. Hän valmistui Turussa maisteriksi 1751, tuli matematiikan dosentiksi 1755, apulaiseksi 1756 ja professoriksi 1758. Walleniusta pidettiin taitavana opettajana, joka teki lukuisia tutkimuksia matematiikan alalta. Hän otti Turussa ensimmäisenä käyttöön infinitesimaalilaskun, soveltaen sitä geometrian ja mekaniikan ongelmien ratkaisemiseen. Huomattavimmat Walleniuksen julkaisuista olivat *Exercitationes miscellaneae mathematico-physicae* (1757–1758) sekä Ruotsin tiedeakatemian kautta julkaistu *Geometriskt försök atta mäta hörn eller solida vinklar* (1763).

Wallenius oli naimisissa kaksi kertaa, ensimmäinen puoliso vuodesta 1762 oli Maria Helena Timm (k. 1763) ja toinen vuodesta 1764 Renata Frosterus (k. 1802). Johan Fredrik Wallenius oli Walleniuksen poika toisesta avioliitosta.

## Lähteet
Globaali sosiaalityö

**Globaali sosiaalityö ry** on suomalainen rekisteröity yhdistys, joka perustettiin vuonna 2002 edistämään kansainvälisyyttä ja globaalia solidaarisuutta sosiaalialalla. Tarkoituksensa toteuttamiseksi yhdistys muun muassa koordinoi opiskelijavaihtoja, järjestää erilaisia kehitysyhteistyöhankkeita ulkomaalaisten kumppaneiden kanssa sekä harjoittaa globaali- ja rauhankasvatustyötä paikallisesti Suomessa. Yhdistys toimii tiivissä yhteistyössä Tampereen yliopiston sosiaalityön oppiaineen kanssa ja esimerkiksi yhdistyksen hallitus kokoustaa yliopistolla. Yhdistyksellä on paikallistoimintaa Tampereen lisäksi Helsingissä, Jyväskylässä ja Lahdessa.  

Globaali sosiaalityö on SOSTEn jäsenjärjestö.

## Historia

Globaali sosiaalityö ry perustettiin alun perin Tampereella 2001. Yhdistys syntyi Tampereella järjestetyn terveys- ja mielenterveyssosiaalityön maailmankonferenssin jälkeen. Konferenssin annista innostuneet sosiaalityön ammattilaiset näkivät kansainvälisen yhteydenpidon, johon myös etelän kumppanit otetaan mukaan, sosiaalityössä merkityksellisenä ja päättivät perustaa sen toteuttamiseksi Globaali sosiaalityö -yhdistyksen. Yhdistys rekisteröitiin vuonna 2002.

## Arvot

Yhdistyksen arvot nojaavat samaan eettiseen pohjaan kuin sosiaalialan työ. Ympäri maailmaa tehtävän sosiaalityön tavoite on vahvistaa ihmisyyttä auttamalla ja tukemalla ihmisiä heidän arjessaan. 

## Toiminta

Globaali sosiaalityö ry:llä on projekteja muun muassa Libanonissa, Mosambikissa ja Tansaniassa. Projektit voivat sisältää kehittämistyötä, koulutusta, tiedotusta, tutkimusta tai humanitääristä apua. Lisäksi yhdistyksen kautta erityisesti sosiaalialan opiskelijat voivat tehdä harjoittelujaksoja ulkomailla. 

## Aiheesta muualla

*Globaali sosiaalityö ry:n kotisivut 

## Lähteet
* Globaali sosiaalityö ry
* Kepa 
*
JVC GZ-MG335

**JVC GZ-MG335** on japanilaisyhtiö JVC:n kehittämä kiintolevykamera. Kamera julkaistiin Pohjois-Amerikassa 21. helmikuuta ja Euroopassa 12. kesäkuuta 2008. Kamera on saanut pääosin positiivista vastaanottoa, sillä alaTest antoi sille neljän arvostelijan arvosanojen keskiarvosanaksi 76/100. AlaTestin sivustolla kootuissa arvosteluissa kameraa kehuttiin sen kompaktista suunnittelusta ja suuresta muistitilasta, mutta vastineeksi kritisoitiin ulkoisen mikrofonin liittimen puuttumista.

Merkittäviä eroja GZ-MG335:n edeltäjistä on kameran Laser Touch-käyttöliittymä ja systeemi, jossa kameraa ei tarvitse joka kerta kytkeä erikseen päälle, vaan kameran järjestelmä käynnistää sen itse aina kun avaa läpän.

## Lähteet
Hanna (Alberta)

**Hanna** on kaupunki itäisessä Keski-Albertassa, Kanadassa. Kaupungin asukasluku on noin 2&nbsp;700 ja sen elinkeinoista tärkeimpiä ovat maatalouden ja öljyntuotannon lisäksi matkailu- sekä kaivostoiminta.

## Kaupungin synty
Kaupunki syntyi ensimmäisten uudisasukkaiden saapuessa sen nykyiselle alueelle kesällä 1912. Aluetta huutokaupattiin Saskatoonin julkisessa huutokaupassa, ja pian sen lähialueilla liikkui jo huhu alueelle suunnitellusta kaupungista. Vuoden loppuun mennessä Hannaan oli muuttanut jo 800 asukasta.

Kaupungin syntyyn liittyy vahvasti teollistuminen ja varsinkin rautatieteollisuuden lisääntyminen.

## Maantiede ja väestö
Hanna sijaitsee valtateiden 9 ja Veteran's Memorial Highwayn risteyksessä, 215 kilometrin päässä Calgarysta koilliseen. Matkaa Yhdysvaltain ja Kanadan väliselle rajalle on noin 330 kilometriä.

Hannan asukasluku on noin 2&nbsp;673 ja pinta-ala 8,56 neliökilometriä.

## Elinkeinot
Hannan pääelinkeinoja ovat maatalous, öljy- sekä polttoainetuotanto, kaivostoiminta sekä tehdasteollisuus. Myös turismilla on tuloissa merkittävä osa, sillä kaupunki sijaitsee valtateiden varsilla.

Maatalouden saralla eniten viljellään muun muassa ohraa, vehnää ja ruista. Karjankasvatuksessa tärkeimpiä ovat lampaat, siat sekä siipikarja.

## Tunnettuja hannalaisia
* Shirley McClellan, Kanadan sijaispääministeri ja valtiovarainministeri.
* Lanny McDonald, entinen ammattijääkiekkoilija ja NHL:n Hall of Famen jäsen.
* Jim Nill, entinen ammattijääkiekkoilija.
* Marjorie Willison, kirjailija ja radiopersoona.

Myös kanadalaisyhtye Nickelback on perustettu Hannassa.

## Lähteet
Tarko-Sale

**Tarko-Sale** () on kaupunki ja Purin kunnallispiirin hallintokeskus Jamalin Nenetsian autonomisen piirikunnan keskiosissa Luoteis-Siperiassa. Obinlahteen laskeva Pur-joki haarautuu kahteen suurempaan alkuhaaraan aivan kaupungin lähellä, kaupungin keskusta sijaitsee 3,5 kilometriä joenhaarasta lounaaseen Pjakupur-alkuhaaran kaakkoisrannalla.

Jamalin Nenetsian suurimpiin kaupunkeihin kuuluva Nojabrsk sijaitsee kaupungista linnuntietä runsas 220 kilometriä etelälounaaseen ja pääkaupunki Salehard runsas 540 kilometriä länsiluoteeseen.

## Historiaa, väestö

Paikkakunta perustettiin alun perin Pur-jokea ympäröiville alueille muodostetun Purin kunnallispiirin hallintokeskukseksi 7 tammikuuta 1932. Maininta kylästä nimellä Tarko-Sale löytyy seuraavana vuonna 1933 päivätyistä dokumenteista. Kylä kasvoi ja kohotettiin kaupunkityyppiseksi taajamaksi 18. elokuuta 1976. Joulukuun 20. päivänä 2004 Tarko-Sale nimitettiin Purin piirin hallintokeskuksena toimivaksi kaupungiksi. Kaupungin nähtävyyksiin kuuluu Purin piirin historiaa esittelevä kotiseutumuseo.

Vuoden 2010 väestönlaskennan mukaan kaupungin asukasluku oli 20&nbsp;372 ja koko Purin kunnallispiirin 51 249.

## Maantiede
### Ilmasto



## Talous ja liikenne
Kaupungissa sijaitsee Novatekin pääkonttori, joka yritys on valtiollisen Gazpromin jälkeen koko Venäjän toiseksi suurin maakaasun tuottaja. Kaupunkiin on maantieyhteys ja siellä on lentokenttä (Tarko-Salen lentoasema). Lähin rautatieasema sijaitsee 9 kilometriä kaupungin itäpuolella (Purovsk).

Tarko-Salen alueella harjoittavat nenetsit myös perinteistä poronhoitoa. Vuoden 2016 laajassa maaperästä lähteneessä pernaruttoepidemiassa on kuollut toista tuhatta poroa, yksi lapsi on kuollut, ja nenetsiperheitä on evakuoitu alueelta.

## Lähteet

## Aiheesta muualla

* Novatek-yrityksen kotisivut  (novatek.ru)
* Purin kunnallispiirin kotisivut   (puradm.ru)
Fed Cup 2012

**Fed Cup 2012** oli 50. naisten maajoukkueiden välinen tennisturnaus. Fed Cupin maailmanlohkossa pelasi kahdeksan joukkuetta. Loppuottelu pelattiin 3.–4. marraskuuta Serbian ja Tšekin kesken.

Voiton otti toisen kerran perätysten Tšekki, joka voitti loppuottelun 3–1.
 
## Maailmanlohko

### Kaavio

## Lähteet
* 
### Viitteet
Sergei Monja

**Sergei Aleksandrovitš Monja** (s. 15. huhtikuuta 1983 Saratov, Venäjän SFNT, Neuvostoliitto) on venäläinen koripalloilija, joka edustaa Himkiä.

## Ura
Monja pelasi juniorina koripalloa Avtodor Saratovin joukkueessa, jonka edustusjoukkueeseen hän nousi kaudeksi 2000–2001. Toisella kaudellaan hän pelasi jo 7,7 pisteen ottelukeskiarvolla, ja hän siirtyi vuonna 2002 TsSKA Moskovaan. Monja voitti seuran kanssa Venäjän-mestaruuden vuosina 2003–2005. 

Kaudeksi 2005–2006 Monja hankittiin NBA-seura Portland Trail Blazersiin, jossa hän ei kuitenkaan onnistunut vakiinnuttamaan pelipaikkaansa. Tämän johdosta hänet lainattiin kauden aikana D-liigaan, Fort Worth Flyersille. Helmikuussa 2006 Monjan pelioikeudet kaupattiin Sacramento Kingsille, jossa hän pelasi loppukauden aikana kolme ottelua. 

Vuonna 2006 Monja palasi Venäjälle, jossa hän siirtyi pelaamaan Dynamo Moskovaan. Neljän pelikauden jälkeen hän jatkoi pelaamista Himkissä, jossa hän voitti VTB-liigan vuonna 2011 ja Eurocupin kaudella 2011–2012.

## Lähteet

## Aiheesta muualla
* Euroliigan pelaajaprofiili 
* NBA:n pelaajaprofiili
Sapiéntza

**Sapiéntza** ( < ) on pieni Kreikan saari, joka kuuluu Jooniansaariin ja tarkemmin Oinoússeen saariin. Se sijaitsee Joonianmeressä Peloponnesoksen niemimaan lounaisrannikon edustalla. Saaren pinta-ala on 9,1 neliökilometriä ja asukasluku 2 (vuonna 2011). Saaren nimi tulee italiasta ja tarkoittaa viisautta.

## Maantiede

Sapiéntzan saari sijaitsee Jooniansaariin kuuluvassa pienemmässä Oinoússeen saariryhmässä Välimereen kuuluvassa Joonianmeressä Peloponnesoksen niemimaan lounaisrannikon Methónin kylän edustalla. Saari kuuluu Pýlos-Néstoraksen kuntaan, joka kuuluu Messenian alueyksikköön ja Peloponnesoksen alueeseen. Pinta-alaa Sapiéntzalla on 9,1 neliökilometriä, ja sen korkein kohta on 219 metriä merenpinnan yläpuolella. Sapiéntzan rannikko vaihtelee alavista alueista jyrkkiin rinteisiin. Saaren ainoa hiekkaranta sijaitsee pohjoisosassa ja on nimeltään Ámmos.

Sapiéntza yhdessä muiden Oinoússeksen saariryhmän saarten, kuten Schízan ja Venétikon, sekä näiden saarten vastapuolisella mantereella olevien alueiden kanssa muodostaa Natura 2000 -verkostoon kuuluvan suojelualueen, jolla on kokoa 112,9 neliökilometriä.

### Kasvillisuus ja eläimistö

Sapiéntzalla kasvaa välimerenkasvillisuutta, kuten heinäkasveja, kermestammi, lännenmansikkapuu, myrtti, mastiksipistaasi ja oliivi. Saarelle on tuotu Kreetan saarelta uhanalaisia *[[kri-kri]]*-villivuohia (*Capra aegagrus creticus*). Sapiéntzalle on tuotu myös lampaita ja fasaaneja. Vuosittain saarelle päästetään metsästämään luvan kanssa esimerkiksi saaren villilampaita, villivuohia, fasaaneja, laulurastaita, viiriäisiä ja lehtokurppia.

## Historia

Saari joutui Venetsian tasavallan alaisuuteen vuonna 1209 saarella sijainneessa luostarissa allekirjoitetun sopimuksen mukaan. Kreikan vapaussodan aikana vuonna 1825 Kreikan merivoimat käytti saarta operaatioidensa tukikohtana. Sapiéntzan saari kuului vuoteen 1850 saakka virallisesti Britannian Jooniansaarten yhdysvallat -nimiseen protektoraattiin. Kreikkaan saari liitettiin yhdessä idempänä sijaitsevan Elafónisoksen saaren kanssa virallisesti 6. heinäkuuta 1850 kreikkalaisen ministerin Andréas Lóntoksen ja Britannian suurlähettilään Whishin tekemällä sopimuksella. Britit rakensivat saaren eteläosaan vuonna 1890 majakan, jolla on korkeutta 18 metriä.

Saaren rannikolla on useita hylkyjä monilta eri historiallisilta aikakausilta. Esimerkiksi Sapiéntzan pohjoisrannikon edustalla makaa ensimmäiseltä vuosisadalta peräisin oleva hylky.

## Lähteet

## Aiheesta muualla

* Sapiéntza Wikimapiassa
Wallander: Jokeri

**Jokeri** on ruotsalainen rikoselokuva vuodelta 2006. Se on Wallander-elokuvasarjan kahdestoista osa.

Ravintolaa pitänyt nainen murhataan Ystadin kaupungin laitamilla sijaitsevan ravintolansa pihalle. Naisella paljastuu olleen yhteyksiä hämäräperäiseen malmölaiseen liikemieheen, jonka ravintoloissa harjoitetaan laittomuuksia. Ystadin poliisin avuksi tulee malmölainen rikospoliisi Frank Borg, joka on kovaotteinen ja väkivaltainen eikä välitä aina noudattaa sääntöjä etsiessään tietoja rikollisilta.

## Roolit

## Aiheesta muualla
*
Call of Cthulhu (täsmennyssivu)

**Call of Cthulhu** voi viitata seuraavin asioihin:

*"Cthulhun kutsu" ("The Call of Cthulhu") on H. P. Lovecraftin kirjoittama novelli
***[[The Call of Cthulhu (elokuva)|The Call of Cthulhu]]*, edellisen elokuvasovitus
**[[Cthulhun kutsu (roolipeli)|Cthulhun kutsu]]* (*Call of Cthulhu*), roolipeli
**[[Call of Cthulhu: Dark Corners of the Earth]]*, vuoden 2005 videopeli
**[[Call of Cthulhu: The Wasted Land]]*, vuoden 2012 videopeli
**[[Call of Cthulhu (vuoden 2018 videopeli)|Call of Cthulhu]]*, vuoden 2018 videopeli
**[[Call of Cthulhu: The Card Game]]*, korttipeli
**The Call of Cthulhu and Other Weird Stories*, novellikokoelma
*"The Call of Ktulu", Metallican kappale albumilta *[[Ride the Lightning]]*
The Metropolitan

**The Metropolitan** (tunnettu ennen nimellä **Chase Tower**) on pilvenpiirtäjä Rochesterin kaupungissa New Yorkin osavaltiossa Amerikan Yhdysvalloissa. The Metropolitan on Rochesterin kaupungin kolmanneksi korkein rakennus. Rakennus valmistui vuonna 1973.

Rakennuksen pinta oli alun perin päällystetty valkoisella marmorilla, mutta marmorilaatat eivät pysyneet paikoillaan ja siksi vuonna 1980 rakennuksen pinta päällystettiin valkoisilla alumiinilaatoilla.

## Lähteet